Tasuqilt s tmaziɣt d tamsalt i d-yellan seg waṭas n leqrun iɛeddan, tella-d seld amneckum arumi ɣer tmurt n Lezzayer. Ɣef waya ur telli ara kan d tamsalt n wass-a, imi deg tallit n tgeldiwin iɛeddan ɣef tmurt n Lezzayer, Imaziɣen smarsen-tt s wudem yemxallafen ɣef tsuqilt n wass-a imi i d-tusa deg tazwara d tasuqilt n temsal yerzan tasreḍt, d wayen i yessefk ɣef umdan ineslem ad tyeḍfer deg tudert-is, ur teffiɣ ara berra n taɣult n ddin. Dɣa ma nebder-d talliyina ad d-nezwir s tsuqilin yettwarun anda taɛrabt teṭṭef adeg lqayen deg tmetti n yimaziɣen, tisuqilin-a llant-d seg tutlayt n taɛrabt ɣer tmaziɣt: 1 GUIRAND, P., cit par AZIRI, B., op.cit, p.72.